હાઈવે પરથી પસાર થતી વખતે ટ્રક પુલ પરથી નીચે ખાબકયો હતો જેના કારણે આ ગોઝારી ઘટના બની છે. આ અકસ્માત પછી ડ્રાઈવર ફરાર થઈ ગયો હતો. ડ્રાઈવર નશામાં હોવાની વાત પણ સામે આવી રહી છે. આ અકસ્માત સવારે ૭.૩૦ વાગ્યાની આસપાસ રઘોળા ગામ પાસે બન્યો હતો. ૧૦૮ની સાથે ફાયરબ્રિગેડની પણ બચાવ કામગીરીમાં મદદ લેવાઈ છે. મુખ્યમંત્રી કાર્યાલાયે જરૂરિયાતમંદોને મદદ માટે યુદ્ઘના ધોરણે કામગીરી કરવાનો આદેશ આપ્યો છે.સવારના સમયે જાન લઈને ટ્રક હાઈવે પરથી સપાસ થઈ રહ્યો હતો ત્યારે રંઘોળા પાસે ટ્રક ગરનાળા પાસે ખાબકયો હતો, બનાવની જાણ થતા પોલીસ અને ૧૦૮નો કાફલો ઘટના સ્થળ પર પહોંચ્યો હતો. પ્રત્યક્ષદર્શીએ જણાવ્યું કે આ અકસ્માત બાદ ડ્રાઈવર ત્યાંથી ફરાર થઈ ગયો હતો અને તે દારુના નશામાં હોવાની આશંકા પણ વ્યકત કરવામાં આવી રહી છે.બનાવના સ્થળ પર રસ્તાનું સમારકામ ચાલી રહ્યું હોવાની વાત પણ સામે આવી રહી છે તો પ્રાથમિક અહેવાલ પ્રમાણે ડ્રાઈવરની બેદરકારી છતી થઈ રહી છે. ગોઝારા અકસ્માતમાં ગંભીર ઇજા પામેલા જાનૈયાઓને ૧૦૮ ઇમરજન્સી દ્વારા ૧૫ જેટલા ઇજાગ્રસ્તોને ભાવનગર હોસ્પિટલ ખસેડાયેલ છે. જેમાં હરેશભાઇ વાઘેલા, બટુકભાઇ પરમાર, સેજલબેન વાઘેલા, ગૌતમભાઇ મકવાણા, વિજુબેન વાઘેલા વિગેરેનો સમાવેશ થાય છે.